UDHËZIM
Nr. 443, datë 4.11.2020

PËR MIRATIMIN E FORMATIT TË KËRKESËS, DOKUMENTACIONIT SHOQËRUES DHE PROCEDURËS SË SHQYRTIMIT TË DOKUMENTACIONIT NGA ANA E SEKRETARIATIT TEKNIK TË KËSHILLIT KOMBËTAR TË MUZEVE, PËR KRIJIMIN E MUZEVE

Në mbështetje të pikës 4, të nenit 102, të Kushtetutës së Republikës së Shqipërisë dhe pikës 1, të nenit 215, të ligjit nr. 27/2018, “Për trashëgiminë kulturore dhe muzetë”, 

UDHËZOJ:

I. DISPOZITA TË PËRGJITHSHME 
1. Ky udhëzim përcakton:
a) formatin e kërkesës për krijimin e muzeut;
b) dokumentacionin shoqërues të kërkesës; 
c) procedurën e shqyrtimit të dokumentacionit nga ana e Sekretariatit Teknik të Këshillit Kombëtar të Muzeve (KKM). 
2. Ky udhëzim zbatohet për krijimin e muzeve, si më poshtë:
a) Muze qendror; 
b) Muze vendor;
c) Muze autonom;
ç) Muze privat.
II. KËRKESA PËR KRIJIMIN E NJË MUZEU
1. Çdo institucion qendror ose vendor, si dhe çdo person fizik apo juridik i regjistruar sipas legjislacionit shqiptar në fuqi për veprimtaritë tregtare, ka të drejtë të paraqesë kërkesë për krijimin e një muzeu sipas parashikimeve të nenit 214 dhe 215, të ligjit nr. 27/2018, “Për trashëgiminë kulturore dhe muzetë”.
2. Aplikimi bëhet sipas formatit të kërkesës në aneksin 1, bashkëlidhur këtij udhëzimi.
III. DOKUMENTACIONI SHOQËRUES
1. Dokumentacioni i administruar pranë Sekretarisë Teknike të KKM-së, me qëllim marrjen e vendimit paraprak për krijimin e një muzeu, duhet të përmbajë: 
a) iniciativën për krijimin e muzeut. Iniciativa për krijimin e muzeut merret:
i. nga ministri përgjegjës për trashëgiminë kulturore, në rastin e krijimit të muzeut qendror; 
ii. nga Këshilli Bashkiak, me propozim të kryetarit të njësisë së vetëqeverisjes vendore, në rastin e krijimit të muzeut vendor; 
iii. nga titullari i institucionit publik, ose organi vendimmarrës i personit juridik publik qendror ose vendor me kapital shtetëror, apo ndonjë person juridik privat, por që pjesëmarrës ose themelues ka një person juridik publik;
iv. nga personi fizik ose nga organi vendimmarrës i personit juridik, që është pronarë ose posedues i koleksioneve muzeore; 
b) autorizim lidhur me përfaqësuesin për ndjekjen e projektit nga subjekti aplikues;
c) kopje të dokumentit të identifikimit të përfaqësuesit të autorizuar nga subjekti aplikues;
ç) NIPT/NUIS; 
d) vërtetim për shlyerjen e detyrimeve tatimore, taksave deri në momentin e paraqitjes së kërkesës (nga bashkia ku ushtron aktivitetin kryesor subjekti dhe Drejtoria Tatimore), kur aplikuesi është subjekt privat;
dh) listën e objekteve muzeore, koleksioneve në pronësi ose posedim të aplikuesit, të shoqëruara me dokumentacionet përkatëse të lëshuara nga Instituti Kombëtar i Regjistrimit të Trashëgimisë Kulturore (IKRTK);
e) Projektidenë e muzealizimit; (Planvendosje e godinës së muzeut; përshkrim narrativ i tematikës/kronologjisë që përfaqëson muzeu; projekti teknik për infrastrukturën e muzeut);
ë) relacion shoqërues të projektit; 
f) prezantim në Power Point;
g) dokumente që pasqyrojnë statusin e pronës që do të përdoret si muze, si dhe një organigramë të burimeve njerëzore që do të përdoren për administrimin e muzeut;
gj) CD-Room me të gjitha dokumentet e sipërcituara.
2. Në rastin kur vendimi paraprak për krijimin e një muzeu është pozitiv, KKM-ja kërkon edhe:
a) afatin, brenda të cilit kërkuesi duhet të provojë krijimin e muzeut si një organizatë jofitimprurëse;
b) kushte të tjera që vlerëson të nevojshme për të provuar krijimin e muzeut, kur është rasti.
IV. PROCEDURA E SHQYRTIMIT TË DOKUMENTACIONIT
1. Kërkesa, bashkë me dokumentacionin shoqërues, paraqitet pranë Muzeut Historik Kombëtar (MHK), në cilësinë e Sekretariatit Teknik të KKM-së, me qëllim marrjen e vendimit paraprak për krijimin e një muzeu.
2. Procedura për shqyrtimin e dokumentacionit nga ana e Sekretarisë Teknike realizohet, si më poshtë: 
a) Sekretaria Teknike merr në shqyrtim dosjet e përcjella, sipas radhës së paraqitjes së tyre, dhe verifikon nëse aplikimi dhe dokumentacioni i përcjellë është në përputhje me kërkesat e përcaktuara në këtë udhëzim, brenda 5 ditëve nga marrja e aplikimit.
b) Nëse aplikimi përmban të gjitha të dhënat dhe dokumentacionin e parashikuar në këtë udhëzim, Sekretaria Teknike ia përcjell dosjen për shqyrtim të mëtejshëm dhe komente sektorëve të përmbajtjes në MHK dhe më pas harton relacionin përkatës lidhur me vlerësimin e dosjes brenda 10 ditëve. 
c) Nëse aplikimi ka mungesë dokumentacioni të parashikuar në këtë udhëzim, Sekretaria Teknike njofton aplikuesin të plotësojë dokumentacionin e nevojshëm brenda 20 ditëve. Nëse aplikuesi nuk i plotëson mangësitë në dokumentacion brenda afatit të caktuar, e kthen dosjen “pa veprim”. 
ç) Sekretaria Teknike i përcjell anëtarëve të KKM-së njoftimin mbi organizimin e mbledhjes, të caktuar nga kryetari, relacionin e dosjes së aplikimit/kërkesës së subjektit dhe rendin e ditës, të paktën 48 orë përpara zhvillimit të mbledhjes. 
V. DISPOZITAT E FUNDIT
1. Të gjitha kërkesat për krijimin e muzeve dhe dokumentacioni shoqërues do të dërgohen në formë fizike, nëpërmjet shërbimit postar, pranë Sekretarisë Teknike të KKM-së, deri në kalimin e të gjithë procedurës në sistemin elektronik, për aplikimin online në portalin e-Albania.
2. Të gjithë subjektet të cilët kanë paraqitur kërkesat për krijimin e muzeve dhe nuk janë shqyrtuar nga KKM-ja përpara hyrjes në fuqi të këtij udhëzimi, duhet të plotësojnë kushtet e përcaktuara në këtë udhëzim. 
3. Ngarkohet Sekretaria Teknike e KKM-së për zbatimin e këtij udhëzimi.
4. Çdo akt nënligjor ose rregullore që bie në kundërshtim me këtë udhëzim shfuqizohet. 
Ky udhëzim hyn në fuqi pas botimit në Fletoren Zyrtare. 

MINISTËR I KULTURËS
Elva Margariti


ANEKS 1
FORMULAR KËRKESE PËR KRIJIMIN E NJË MUZEU

	1. TË DHËNA PËR KËRKUESIN

	Emri i subjektit kërkues:
	
	

	Adresa e subjektit:
	
	

	Statusi i subjektit:
	
	Institucion publik qendror

	
	
	Institucion publik vendor

	
	
	Person fizik

	
	
	Person juridik

	NIPT:
	

	Përfaqësuesi i autorizuar në ndjekjen e projektit:
	(Emri, mbiemri, ID, Nr., Tel. / Cel., Email)

	2. KLASIFIKIMI I MUZEUT SIPAS KËRKESËS

	Klasifikimi sipas propozuesit:
	
	Muze qendror
	(propozues Ministria e Kulturës)

	
	
	Muze vendor
	(propozues njësia e vetëqeverisjes vendore)

	
	
	Muze autonom
institucion publik
	(propozues institucion publik i ndryshëm nga lart përmendur)

	
	
	Muze autonom
person juridik privat
	(propozues person juridik publik me kapital shtetëror dhe person juridik privat me pjesëmarrës person juridik publik)

	
	
	Muze privat
	(propozues person fizik ose juridik privat)

	Klasifikimi sipas tematikës:
	
	Muze i përgjithshëm

	
	
	Muze i specializuar ________________________________
	(specifiko tematikën)

	Klasifikimi sipas pronësisë së fondeve:
	
	Muze publik 
	(për muzetë qendror, vendor dhe muzetë autonom - institucion publik)

	
	
	Muze privat
	(për muzetë privat dhe autonom – person juridik privat) 

	Statusi:
	
	Me status kombëtar
	(vetëm për muzetë qendror dhe privat)

	
	
	Pa status kombëtar

	3. TË DHËNA PËR INFRASTRUKTURËN E MUZEUT 

	Adresa:
	

	Nr. kate:
	

	Sipërfaqja totale:
	

	4. ADMINISTRIMI I PARASHIKUAR

	Përshkrim mbi sigurimin e qëndrueshmërisë së muzeut, si:
- administrimin e muzeut
- burimet njerëzore 
- burimet financiare
	

	5. TË DHËNA MBI FONDIN MUZEOR

	Nr. i objekteve muzeore:
	

	Tipologjia e objekteve muzeore:
	

	Origjina e objekteve:
	

	6. TË DHËNA MBI PROJEKTIDENË (deri në 4 paragrafë)

	Përshkrimi narrativ i linjës muzeore: 


	

	Mënyra dhe forma e ekspozimit:


	(Përshkrim mbi ekspozitën e përhershme dhe të përkohshme ndërthurur me ndarjen funksionale të godinës; detaje mbi formën e ekspozimit tradicional me ekspozitor, virtual, etj.) 

	Ndërhyrjet e parashikuara për infrastrukturën e muzeut: 



	(Listimi i ndërhyrjeve kryesore që parashikohen si: ndërtim i ri, rikonstruksion, përshtatje, etj.)

	7. DOKUMENTACIONI SHOQËRUES

	
	1. Iniciativa për krijimin e muzeut
(- në rastin e muzeut qendror, dokumentin zyrtar të miratimit nga titullari institucionit;
- në rastin e muzeut vendor, vendimin e Këshillit Bashkiak;
- në rastin e muzeut autonom, dokumentin zyrtar të miratimit nga titullari institucionit apo organet vendimmarrëse ose personi juridik publik me kapital shtetëror;
- në rastin e muzeut privat, dokumentin zyrtar të miratimit nga personi fizik ose juridik)

	
	2. Autorizimi nga titullari lidhur me përfaqësuesin për ndjekjen e projektit nga subjekti propozues

	
	3. Kopje të dokumentit të identifikimit të përfaqësuesit të autorizuar

	
	4. NIPT/NUIS

	
	5. Listën e objekteve muzeore, koleksioneve të shoqëruara me dokumentacionet përkatëse të lëshuara nga IKRTK-ja

	
	6.Projektideja e muzealizimit 
(Planvendosje e godinës së muzeut; përshkrim narrativ i tematikës/kronologjisë që përfaqëson muzeu; projekti teknik për infrastrukturën e muzeut)

	
	7. Relacion shoqërues i projektit

	
	8. Prezantimi në Power Point

	
	9. Dokumente që pasqyrojnë statusin e pronës që do të përdoret si muze, si dhe një organigramë të burimeve njerëzore që do të përdoren për administrimin e muzeut

	
	10. CD-Room me të gjithë dokumentet e sipërcituar

	8. DOKUMENTACIONET/VERIFIKIMET/MIRATIMET QË SIGUROHEN NGA BASHKËVEPRIMI NDËRINSTITUCIONAL

	Certifikata e regjistrimit në Qendrën Kombëtare të Biznesit

	Vërtetim për shlyerjen e detyrimeve tatimore, taksave deri në momentin e paraqitjes së kërkesës (nga bashkia ku ushtron aktivitetin kryesor subjekti dhe Drejtoria Tatimore), kur aplikuesi është subjekt privat

	9. NJOFTIMI

	Marrja e informacionit:
	
	Postë
	
	Email
	
	E-Albania

	Email (për njoftimin):
	

	Afati i njoftimit:
	Jo më vonë se 3 ditë nga vendimi i KKM-së



	Ky shërbim jepet bazuar në:

1. Ligjin nr. 27/2018, “Për trashëgiminë kulturore dhe muzetë”;
 2. VKM-në nr.788, datë 26.12.2018, “Për përbërjen, kompetencat, mënyrën e funksionimit e të shpërblimit të anëtarëve të Këshillit Kombëtar të Muzeve”;
 3. Urdhrin nr. ___, datë ___________ të Ministrit të Kulturës “Për miratimin e rregullores për veprimtarinë e Këshillit Kombëtar të Muzeve dhe Sekretarisë Teknike”;
[bookmark: _GoBack] 4. Udhëzimin nr. ___, datë __________ të Ministrit të Kulturës “Për miratimin e formatit të kërkesës, dokumentacionit shoqërues dhe procedurën e shqyrtimit të dokumentacionit nga ana e Sekretarisë Teknike të Këshillit Kombëtar të Muzeve për krijimin e muzeve”.





